ДОКЛАД

**ПРОФЕССОР ЙОСЫПОВ ФӘРИТ**

**ЙОСЫП УЛЫНЫҢ ЭШЧӘНЛЕГЕ**

Фәрит Йосыпов 1939 елның 15 маенда Татарстанның Яшел Үзән районы Олы Карауҗа авылында туа. Ике бабасы да шул якларның иң алдынгы кешеләре булган, кечкенә малайга бигрәк тә сугышта ятып калган әтисе ягыннан бабасы Камалиның тәэсире зур була. Камали агай бу төбәкнең буыннардан тапшырылып килгән тарихи вакыйгаларны да, гыйбрәтле хәлләрне дә бик еш искә алган, аның янына хәтта тарихчы галимнәр, этнографлар да килгәләгән. Бабасы саклап калган хәтирәи материаллар арасында Олы Карауҗа авылының барлыкка килүе, авыл кешеләренең Сөембикә-ханбикә токымына барып тоташуы турында истәлекләр дә бар. Күрәсең, бабасының гадәт-холкы оныгына да күчкәндер: үз төбәгенең тарихы, теле, энографиясе белән кызыксыну Фәрит Йосыповны Казан дәүләт университетына алып килә. Икенче курста вакытта ул танылган галимә Диләрә Тумашева җитәкчелегендә Себер татарларының телен өйрәнүгә багышланган фәнни экспедициядә катнаша, шуннан диалектиалогик экспедицияләр аның гомерлек шөгыленә әверелә. Дөрес, диплом эше итеп биш ел уку дәверендә фәнни җитәкчесе булган Әнвәр Әфләтунов аңа фаҗигале репрессия корбаны Галимҗан Шәрәфнең фәнни мирасын барлау, галимнең данлы исемен халыкка кайтару эшен тапшыра. Г.Ибраһимов исемендәге Тел, әдәбият һәм тарих институтының фәнни хезмәткәре булып эшли башлагач та, университетта башлаган эшен дәвам иттерә. Әмма фән дөньясына кереп киткәнче, яшь егеткә әле журналист һөнәрен үзләштерергә туры килә: ул Кама Тамагында чыга торган “Кызыл байрак” газетасының җаваплы сәркатибе булып эшли.
 Институтта ике ел эшләгәч, ниһаять, 1964 елда фәнни оешманың тел белеме бүлегенең мөдире Ләйлә Таһир кызы Мәхмүтова Көньяк Урал һәм Урал арты территориясендә таралган татар сөйләшләрен фәнни яктан өйрәнүне аңа – Фәрит Йосыповка тапшырылганын игълан итә. Шуннан башлана инде галимнең татар урнашкан җирләрне аркылыга-буйга иңләп йөрүе.

 Фәрит Йосыповка үзенең төп шөгыленнән еш кына аерылып торырга да туры килә. Кандидатлык диссертациясен уңышлы яклаганнан соң, Алабуга педагогия институты ректоры Тәлгат Галиуллин уку йортындагы фәнни кадрларны яңарту һәм яңа белгечләр ачу эшен башкару барышында институтка бик күп яшь, талантлы галимнәрне эшкә чакыра. Фәрит Йосыповка исә биредә чит телләр факультетын үстерү бурычы куела. Унике ел дәвамында декан булып эшләгән дәвердә ошбу факультет ил масштабында да алдынгы уку-укыту үзәкләренең берсенә әверелә. Авыллардан килеп укыган кызлар һәм егетләр шул чорда ук Германия, Англия, хәтта Америка уку йортларында белемен күтәрә алу бәхетенә ирешә. Оештыру эшчәлегенә игътибар итеп, Ф.Йосыповны 1984 елда Татарстан Милли мәктәпләр институты директоры итеп күчерәләр. Әлеге вазифада эшләү сыйфатында ул Татарстанда (алай гына түгел, хәтта татарлар күпләп яши торган башка төбәкләрдә дә) милли балалар бакчалары, мәктәпләр ачу, татар балалары укыган рус мәктәпләрендә татар теле һәм әдәбияты дәресләрен кертү буенча гаять нәтиҗәле эшчәнлек алып бара. Яңа җитәкче еллар буе алып барылган руслаштыру сәясәтеннән арындыру эшен балалар бакчасыннан башларга, аларны милли тәрбия учагы итәргә кирәклекне бик яхшы аңлый. Алабугада үзләштерелгән илләр арасында җылы мөнәсәбәтләр урнаштыру тәҗрибәсе Фәрит абыйга “тимер пәрдәләр” ачылгач бигрәк тә кирәк булып чыга. Нәкъ менә Милли мәктәпләр институты директоры булып эшләгән елларда ул Төркиягә юл ачучыларның берсе булып таныла. Фәрит абый беренче булып Татарстан балаларын Истанбулга алып чыга. Балалар андагы шартларга күнегеп җиткәнче өчәр ай дәвамында алар белән яши. Төркия җәмәгатьчелеге безнең галимнең тугандаш халыкларны якынайтудагы хезмәтен югары бәяли, аның эшчәнлеге төрекләрнең үзләре тарафыннан хәтта С.Максуди, Г.Исхакый эшчәнлекләре белән чагыштырыла.
 Гомумән, Ф.Юсупов татар һәм төрки халыклар язмышына бер дә битараф кала алмаган чын милләтпәрвәр шәхес. Аны Себер, Урал, Кырым һәм башка төбәкләрдә яшәүче милләттәшләребез үз туганнары итеп якын күрәләр. Чөнки ул бу якларда гомер кичерүче татар халкы турында фәнни хезмәтләр язып, аларны бөтен дөньяга таныткан, телләрен, яшәү-көнкүрешләрен ачкан, фольклорын өйрәнгән галим һәм җәмәгать эшлеклесе. Аның шәхесен ача торган тагын бер вакыйгага тукталасы килә. Шул ук сиксәненче еллар уртасында, күп халыклар милли азатлык ала башлаган дәвердә СССРда иң җәберләнеп яшәүче кавемнәрнең берсе – Кырым татарлары проблемасын хәл итәргә алыналар. Ул чакта тышкы эшләр министры булып эшләгән Андрей Громыко җитәкчелегендә Дәүләт комиссиясе төзелә. Шул комиссиянең халык мәгарифе мәсьәләләре белән шөгыльләнүче төркемнең җитәкчесе итеп Фәрит Йосыпов билгеләнә. Безнең галим беренче эш итеп Кырым татарлары яши торган төбәкләрне ачыклый. Баксаң, үзебезнең җитәкчеләр тарафыннан ук куып җибәрелгән халык Казахстан, Үзбәкстан һәм Төрекмәнстанда күпләп гомер кичерә икән. Тиздән бу төбәкләрдә дә кырым-татар балалары үз телләрендә белем ала башлый, тарихларын өйрәнә, шул ук программа-дәреслекләр, “Әлифба”лар басылып чыга. Кыскасы, КПСС Үзәк Комитеты вәкиле (Фәрит абыйга шундый вәкаләт бирелгән була) үз вәкаләтләреннән рәхәтләнеп файдалана. Бүгенге көндә дә Кырым татарларының зыялылары аны “туганыбыз” дип танулары юкка түгелдер.
 1995 елдан Йосыпов Фәритнең киңкырлы эшчәнлеге Казан дәүләт университетының татар филологиясе һәм тарихы факультеты белән бәйле. Милләтебезгә хезмәт итү максаты белән армый-талмый хезмәт итүче олы галим биредә дә бер урында гына утырып тора алмый. КДУның Яшел Үзәндәге филиалында татар филологиясе һәм тарихы бүлеген оештыруда әйдәп йөри, беренче җитәкчесе була. Факультетыбызда берничә ел торгынлыктан соң диалекталогик практикаларны торгызып җибәрүче дә ул. Елына икешәр-өчәр тапкыр Төркиягә, Себергә, Уралга сәфәр кылу бәхетенә ия сирәк затларыбызның да берсе ул. Әнә, ел башында гына Мәскәү мэры Юрий Лужков белән Төркиядә булып кайтса, яңарак кына шуннан Төркия Президенты белән янәшә бер өстәл артында төрки халыклар турында сөйләшеп кайтырга өлгерде. Дөрес, бу хакта ул күпләр кебек, күкрәген киерә-киерә, мактанмый, аннан алган тәэсирләрен иң якын дуслары, хезмәттәшләре белән генә бүлешә. Табигый тыйнаклык “гаепле” моңа.
 Фәрит Юсупов кебек шәхесләр турында сөйләгәндә, алар халкы, милләте өчен яши һәм эшли, диләр. Татар тел белеменең күптөрле тармакларында, халык мәгарифе, фольклор, этнография, педагогика һәм методика фәннәре өлкәсендә җиң сызганып эшләүче галим, саллы-саллы монографияләр, балалар бакчалары, урта мәктәпләр өчен программа һәм дәреслекләр, уку әсбаплары авторы, соңгы елларда дини китаплар чыгаручы, Диния Нәзарәтендә дә ниндидер комиссияләргә керүче Фәрит Йосыповның исеме бөтен татар кешесенә якын һәм таныш булырга тиеш дип уйлыйм.
 Фәрит абый – олпат галим, Татарстанның атказанган фән эшлеклесе, дөньякүләм «Төрек лингвистик җәмгыятенең» член-корреспонденты, 500дән артык фәнни хезмәт авторы, бөтен гомерен татар теленә, татар халкына багышлаган шәхес.

Ф.Йосыпов бөтен Себерне, Курган, Чиләбе, Свердловск, Оренбург өлкәләрен, Башкортстан, Марий Иле республикаларын, Пермь, Киров, Әстерхан өлкәләрен студентлар белән дә, ялгыз гына да әйләнеп чыга. Ул татар халкының тормышын китаплардан укып кына белми, ә һәр татар авылын, анда күргән кешеләрнең һәммәсен хәтерендә бик яхшы саклый. Нәкъ менә аның тырышлыгы белән сафакүл, эчкен, нагайбәк татарлары кебек татар халкының мөстәкыйль этник төркемнәренең даны бөтен дөньяга тарала. Фәндә моңа кадәр билгеле булмаган сөйләш үзенчәлекләре, гореф-гадәтләр, халык авыз иҗаты әсәрләре киң җәмәгатьчелеккә җиткерелә. Соңыннан бу материаллар Казан, Мәскәү, Петербург, Төмән, Уфа архивларының мәгълүматлары белән ныгытыла. Нәтиҗәдә, башта бу мәгълүмат татар халкының диалектологик атласын төзүдә кулланылса, соңрак, 1972 елда, «Көньяк Урал һәм Урал арты сөйләшләре» темасына кандидатлык диссертациясе туа. Аны язган вакытта ук инде автор татар диалектологиясендә әле кулланылышка кермәгән лингвистик география методын файдалана. 1988 елда «Татар фигыльләрен ареал ысул белән өйрәнү» исемле докторлык диссертациясе һәм аннан соң басылып чыккан хезмәтләре инде тулысынча шушы методика белән башкарылалар. Шуңа галимне татар ареология фәненә нигез салучы дип тә атый алабыз.

Яше олы булуга карамастан, профессор ел саен егермешәр көнлек экспедицияләргә чыгуын дәвам итә. Халык авыз иҗатын, тел үзенчәлекләрен җыю серләрен яшь буынга өйрәтә. Җыелган материаллар берсеннән-берсе калынрак 10 монографиядә дөнья күрде. Фәнни хезмәтләреннән тыш, Фәрит Йосыпович эшчәнлегенең милли мәгариф өлкәсенә караган юнәлеше дә бар. Мәктәптә рус балаларына татар телен өйрәтү өлкәсенә караган 15 дәреслеге басылды. Бу дәреслекләр белән инде ничә буын балалар белем алып чыкты. Мәктәпкәчә балалар өчен галимнең (берничә башка авторлар белән берлектә) «Гөлбакча», «Балалар бакчасы» кебек җыентыклары чыкты. Монда авторлар, балаларның яшь үзенчәлекләрен исәпкә алып, гүзәл бишек җырлары, балалар фольклоры үрнәкләре, татар балалар язучыларының иң уңышлы әсәрләрен бергә туплап бирде. Татар телле нарасыйлар өчен мондый җыентыкның әлегә кадәр чыкканы юк иде әле. Болар барысы да – Фәрит Йосыповичның «Татарстан Республикасы халыклары телләре турында» ТР Законын тормышка ашыруның практик үтәлешенә керткән зур өлеше. Фәрит Йосыповичка кырым татарлары да бик рәхмәтле. Ул аларны туган җирләре, Кырымга кайтаруда зур өлеш керткән шәхес. Әлеге хезмәтләре өчен, профессор Фәрит Йосыпович Йосыпов «Намуслы хезмәт өчен», Д.М.Ушинский исемендәге медальләр белән бүләкләнде. Ул – Россиянең мәгариф отличнигы, Бөтенроссия укытучылар съезды делегаты. Галимебез – Тюркологлар комитеты, Шәрыкне өйрәнү ассоциациясе әгъзасы, Казан дәүләт университетында, Россия милли мәктәпләр институтында, Дагыстан педагогия университетында кандидатлык һәм докторлык диссертацияләре яклау советлары әгъзасы.

 **Публикации:**

1. «Җирле сөйләш шартларында фонетика укыту» («Обучение фонетике в условиях местного говора»). - Казань, 1977 (190 с., на татарском языке).

В монографии впервые в татарском языкознании исследована фонетическая система всех частных систем татарского диалектного языка: среднего (казанско-татарского), мишарского, сибирско-татарского. Диалектные особенности описываются в сравнении с татарским литературным языком. Гласные и согласные фонемы татарских диалектов анализируются в артикуляционном и акустическом аспектах; системно-синхронном плане исследуются явления сингармонизма и губной гармонии, многочисленных дифтонгов, монофтонгизации и дибиализации губных гласных. В разделе согласных подробно исследованы различные комбинаторные изменения: ассимиляция и диссимиляция, многочисленные случаи дистрибуции согласных и метатезы. Даны методические рекомендации для учителей татарского языка, работающих в условиях местного диалекта.

2. «Көньяк Урал hәм Урал арты сөйләшләре» («Татарские говоры Южного Урала и Зауралья»). - Казань, 1979 (182 с., на татарском языке).

В книге впервые в татарской диалектологии системно-синхронному анализу подвергаются неизвестные до настоящего времени татарские говоры, распостраненные на территории Южного Урала и Зауралья: нагайбакский, ичкинский, сафакульский; рассматривается история их формирования и определяются места указанных говоров в диалектной системе татарского языка.

3. «Неличные формы глагола в диалектах татарского языка». - Казань: Изд-во Казанского университета, 1985 (320 с., на русском языке). Научный редактор: член-корреспондент АН СССР Э.Р.Тенишев.

Монография представляет собой первый опыт системно-синхронного описания малоисследованных неличных форм глагола татарского диалектного языка: причастия, деепричастия, инфинитива, имени действия. Приемы ареальной лингвистики сочетаются в работе со сравнительно-исторической интерпретацией материала. Диалектные факты рассматриваются как вариативные звенья единой системы национального языка.

4. «Изучение татарского глагола» - Казань: Тат. кн. изд-во, 1986 (187 с., на русском языке). Научный редактор: член-корреспондент АН СССР Э.Р.Тенишев.

Работа представляет обобщение многолетних диалектологических исследований автора по всем диалектам и говорам татарского языка, распространенных на территории России и за его пределами. В монографии впервые в отечественной диалектологии предложен новый подход - диалектной системе придается статус языка, исходя из положения о том, что диалекты представляют собой неотъемлемую часть единой структуры системы татарского национального языка. В ней также впервые в отечественной диалектологии предпринята попытка моделирования диалектной системы как системы, состоящей из теоретико-множественной суммы признаков; установлены полярные признаки диалектов, служащие классификацинными признаками частных диалектных систем. В монографии исследованы следующие наклонения татарского диалектного языка: изъявительное, повелительное, желательное, условное, сослагательное наклонения и наклонение намерения.

5. «Уралдагы татар сөйләшләре» («Татарские говоры, распространенные на Урале». - Казан, Магариф, 2003 (280 с., на татарском языке). Научный редактор: член-корреспондент АН РТ Ф.А.Ганиев.

В монографии на огромном фактическом материале, собранном автором во время ежегодных диалектологических экпедиций описывается своеобразие татарских говоров, распространенных на территории Приуралья, Среднего, Южного Урала и Зауралья: карино-глазовского (нократ-систем), красноуфимского, нагайбакского, ичкинского, сафакульского. Наряду с лингвистическим описанием вышеназванных говоров, автор на основе богатого исторического материала и архивных источников раскрывает историю формирования ряда этнических групп татар этой территории. В работе применены современные лингвистические методы исследования: лингвистическая география и арельная лингвистика. Выделены изоглоссы и их пучки, объединяющие их на общем татарском лингвистическом пространстве Урала.

6. «Гөлбакча» (Хрестоматия для татарских детских садов). Утверждена Министерством образования Татарской АССР. Соавтор и научный редактор. Казань: Татарское кн. изд-во, 1990 (255 с., на татарском языке).

Хрестоматия составлена с учетом возрастных особенностей детей всех групп на основе Программы для татарских детских садов, составленной автором и утвержденной Министерством образования Татарской АССР.

7. «Балалар бакчасы». Ата-аналар hәм татар балалар бакчалары тәрбиячеләре өчен уку китабы. (Хрестоматия для татарских детских садов. Соавтор и научный редактор). Рекомендована Министерством образования РТ. - Казан: Раннур, 2002 (650 с., на татарском языке).

В хрестоматии с учетым возрастных особенностей детей даны лучшие образцы народного творчества и татарской детской литературы.

8. «Татарский буварь-Әлифба». - Казань: Мәгариф, 1994, 1998 (111 с., на татарском языке). Соавтор и научный редактор. Учебник по татарскому языку для 1 класса (для русскоязычных учащихся). Рекомендовано Министерством Образования Республики Татарстан. Азбука состоит из трех разделов: тематические рисунки для устного вводного курса, который охватывает все разделы и темы, преусмотренные Программой для 1 класса; обучение грамоте, где особое внимание уделяется специфичным буквам татарского языка; приложение, в котором даны лучшие образцы классиков татарской детской литературы.

9. Татар теле. Татарский язык. Учебник для 2 класса четырехлетней начальной русской школы (для русскоязычных учащихся). - Казань: Мәгариф, 1993, 1997 (238 с.) Рекомендовано Министерством образования РТ. Соавтор и научный редактор.

10. Татар теле. Татарский язык. Учебник для 3 класса четырехлетней начальной русской школы (для русскоязычных учащихся). Рекомендовано Министерством образования Республики Татарстан. - Казан, Мәгариф, 1993, 1999 (270 с.). Соавтор и научный редактор.

11. Татар теле. Татарский язык. Учебник для 4 класса четырехлетней начальной русской школы (для русскоязычных учащихся). Рекомендовано Минитерством образования Республики Татарстан. - Казань: Мәгариф, 1994, 1998 (207 с.). Соавтор и научный редактор.

12. Рус телендә сөйләшүче балаларга әлифба укыту. Методические рекомендации для учителей. Рекомендовано Министерством образования Республики Татарстан. - Казан: Мәгариф, 1996 (170 с., на татарском языке).

В книге даны поурочные материалы по устному вводному курсу, а также по разделам обучения грамоте и чтения. Рекомендуемые образцы уроков согласуются с Программой по татарскому языку для начальных классов русскоязычных учащихся.

13. Рус телендә сөйләшүче балаларга татар теле укыту. 2-4 сыйныфлар. Обучение татарскому языку русскоязычных учащихся. 2-4 классы. Рекомендовано Министерством образования Республики Татарстан. - Казан, Мәгариф, 1999 (191 с., на татарском языке).

Методические рекомендации для учителей. В книге даны образцы уроков татарского языка для 2, 3, 4 классов.

14. Татарча-русча сүзлек, русско-татарский словарь. Лексический минимум для русскоязычных учащихся 1-4 классов. Рекомендовано Министерством образования Республики Татарстан. - Казань: Мәгариф, 1999 (167 с.).

Словарь предназначен для русскоязычных учащихся и содержит лексику, необходимую для активного овладения татарским языком в объеме начальной школы. Словарь может быть использован в учебном процессе как под руководством учителя, так и в самостоятельной работе учащихся.

15. Татар теле. Татарский язык. Учебник для 6 класса татарской общеобразовательной школы. - Казан: Мәгариф, 1992, 1996, 2001.